b"\n_START_ARTICLE_\nHabitatge al carrer Sant Mateu, 3\n_START_SECTION_\nDescripci\xc3\xb3\n_START_PARAGRAPH_\nCasa formada de planta baixa i d'un pis acabada en fals terrat de balustres de terra cuita (repartides en tres grups). Presenta coberta a dues vessants, de teules, i pati al costat lateral i posterior._NEWLINE_Els elements de la fa\xc3\xa7ana estan repartits sim\xc3\xa8tricament. A la planta baixa hi ha la porta emmarcada per dues finestres i al primer pis, seguint el mateix eix vertical, el balc\xc3\xb3 est\xc3\xa0 emmarcat per dues finestres. Hi ha esgrafiats a la part superior dels guardapols de portes i finestres, i tamb\xc3\xa9, formant sanefa, sota la barana del fals terrat.\n_START_SECTION_\nHist\xc3\xb2ria\n_START_PARAGRAPH_\nDatada a partir del 1920 (inicis segle XX)."